**Tlačová správa**

Rímskokatolícka cirkev, farnosť sv. Mikuláša, Prešov, eRko, Magis, o.z., Divadlo Alexandra Duchnoviča a dvaja ukrajinskí partneri, TOV „Sonjachna dolina“ z Polyany a FOP LUTAK VOLODIMIRIVNA z Mukacheva realizujú spoločný projekt s názvom **„Priateľstvo a pomoc bez hraníc“**, č. projektu: CBC02/PSK-I/043. V rámci realizácie projektu sa dňa 12.12.2016 uskutočnila úvodná konferencia na tému „Cez kultúrne duchovné a sociálne otázky ku vzájomnému porozumeniu“, na ktorej s príspevkami vystúpili zástupcovia partnerov zo Slovenska a Ukrajiny. Program otvoril a účastníkov konferencie privítal dekan farnosti, p. PhDr. Mgr. Jozef Dronzek, PhD. V prvom bloku konferencie vystúpili traja experti z Ukrajiny a s históriou Prešova nás oboznámila PhDr**.** Darina Petranská. Po vzájomnej diskusii nasledoval druhý blok, na ktorom odzneli príspevky troch slovenských expertov. Na projektovú aktivitu konferencie nadväzoval Panel expertov/metodický seminár, na ktorom sa dohodli spoločné postupy na zabezpečenie integrovaného rozvoja prihraničného územia. Výstupom spolupráce expertov bude Memorandum o spolupráci. Zároveň sa v rámci projektu vykonáva sanácia severnej časti konkatedrály sv. Mikuláša. V predchádzajúcich mesiacoch bol zrealizovaný výmenný pobyt slovenských a ukrajinských detí na Slovensku a letný tábor pre deti zo Slovenska a Ukrajiny organizovaný na Ukrajine.

Projekt je realizovaný od mája 2016 do apríla 2017. Je spolufinancovaný Nórskym finančným mechanizmom a štátnym rozpočtom SR v rámci Programu SK08 – Cezhraničná spolupráca. Projektový grant predstavuje sumu 73 865 EUR a celkové oprávnené výdavky projektu by nemali presiahnuť sumu 86 900 EUR.

*„Slovensko – Ukrajina: Spolupráca naprieč hranicou“- „Slovakia – Ukraine: Cooperation across the Border“*

[*www.eeagrants.sk*](http://www.eeagrants.sk)

[*www.norwaygrants.sk*](http://www.norwaygrants.sk)

Mgr. Brigita Tivadarová, DiS. art.

koordinátorka projektu